
Ministru kabineta rīkojums Nr. 876
Rīgā 2022. gada 6. decembrī (prot. Nr. 62 43. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" 
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Satiksmes ministrijai finansējumu 152 277 euro apmērā, lai veiktu atbalsta iemaksu Eiropas Aeronavigācijas drošības organizācijas pārvaldītajā Gaisa satiksmes vadības (Air Traffic Management) īpašajā solidaritātes fondā Ukrainas un Moldovas aeronavigācijas pakalpojumu sniedzēju darbības, apkopes un saistītā atbalsta personāla izmaksu segšanai.
· 2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

